S-726/2009

Mál þetta, sem dómtekið var 19. október 2009, er höfðað með ákæru útgefinni af ríkislögreglustjóranum 31. ágúst 2009 á hendur B-kk-þgf E-kk-þgf G-kk-þgf, kt. […], Sæbólsbraut 7, Kópavogi, fyrir meiri háttar brot gegn skattalögum, framin í rekstri einkahlutafélagsins Ágúst og Flosi, kt. […], sem ákærði B-kk-nf Ö-kk-nf var stjórnarmaður, framkvæmdastjóri og prókúruhafi fyrir, með því að hafa:

1. Eigi staðið ríkissjóði skil á virðisaukaskatti sem innheimtur var í rekstri einkahlutafélagsins vegna uppgjörstímabilanna nóvember - desember 2005 og mars - apríl, maí - júní 2006, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð 20.650.453 kr., sem sundurliðast sem hér greinir:

2. Eigi staðið skil á skilagreinum vegna staðgreiðslu opinberra gjalda á lögmæltum tíma vegna tímabilanna janúar og september 2006, og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli í III. kafla laga nr. 45/1987 um staðgreiðslu opinberra gjalda, sem haldið var eftir af launum starfsmanna einkahlutafélagsins, vegna tímabilanna janúar og apríl til og með október auk desember 2006, samtals að fjárhæð 16.427.804 kr., sem sundurliðast sem hér greinir:

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005 að því er varðar 2. tölulið ákæru.

Þess er krafist að ákærði verði dæmdur til refsingar og greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brotin. Með játningu hans og öðrum gögnum málsins liggja fyrir viðhlítandi sönnur fyrir sakargiftum samkvæmt ákæru. Eru brotin rétt heimfærð til refsiákvæða í ákæru.

Ákærði er fæddur í apríl 1975. Samkvæmt sakavottorði hans var honum með dómi 7. nóvember 2007 gert að sæta fangelsi í 30 daga, skilorðsbundið í tvö ár, fyrir brot gegn 247. gr. almennra hegningarlaga nr. 19/1940. Brot þau sem hann er nú sakfelldur fyrir voru framin fyrir framangreindan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Við ákvörðun refsingar er til þess að líta að brot ákærða teljast stórfelld. Á móti kemur að hann hefur játað brot sín hreinskilnislega og verið samstarfsfús við rannsókn málsins. Við ákvörðun refsingar ber jafnframt að taka tillit til innborgana á skattaskuldina. Að öllu þessu virtu þykir refsing hans hæfilega ákveðin fangelsi í sex mánuði, sem verður bundin skilorði eins og nánar greinir í dómsorði. Þá verður honum að auki gert að greiða sekt til ríkissjóðs sem þykir hæfilega ákveðin 45.600.000 krónur, en um vararefsingu fer samkvæmt því sem í dómsorði greinir.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Um er að ræða þóknun verjanda ákærða sem þykir hæfilega ákveðin 124.500 krónur, að meðtöldum virðisaukaskatti. Við ákvörðun þóknunar hefur verið litið til vinnu á rannsóknarstigi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, B-kk-nf Ö-kk-nf G-kk-nf, sæti fangelsi í sex mánuði, en fresta skal fullnustu refsingarinnar og hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 45.600.000 krónur í sekt til ríkissjóðs. Verði sektin ekki greidd innan fjögurra vikna frá birtingu dóms þessa skal ákærði sæta í hennar stað fangelsi í sex mánuði.

Ákærði greiði í sakarkostnað 124.500 króna þóknun skipaðs verjanda síns, G-kk-ef Á-kk-ef héraðsdómslögmanns.

S-kvk-nf B-kvk-nf